text: 4 "Tukuy imapis allillan; ni imamanta llakikuna kanchu" nispa pikunapis nichunku, chayqa Jehovaj pʼunchaynin qallarinanpajña kashasqanta rikuchenqa. Pablo nerqa: "Qankunarí, hermanos, mana laqhapichu kashankichej, jaqay pʼunchayqa suwa jina taripasunaykichejpaj. Tukuyniykichej kʼanchaypa wawasnin kankichej", nispa (1 Tes. 5:4, 5). Noqanchejqa, kay tiempopi imaschus kashasqanmanta Biblia imatachus nisqanta entiendenchej, ashkha runastajrí mana entiendenkuchu. Chaywanpis, ¿imaynatapunitaj "tukuy imapis allillan; ni imamanta llakikuna kanchu" nisqa profecía juntʼakonqa? Chaytaqa rikuspachá yachasun. Chayrayku "ama puñuspa qhawana. Chʼaki sonqo runas jina yuyayninchejpi kana" (1 Tes. 5:6; Sof. 3:8).